জরুরি অবস্থায় প্রয়োজনীয় রক্ত জোগাড় করাটা যে কতটা কষ্টকর, সে শুধু ভুক্তভোগীই জানেন। আর রক্তের গ্রুপ নেগেটিভ হলে তো কথাই নেই। রক্ত জোগাড় করার সময় ব্লাড গ্রুপ কী, তা জানতেই অনেকটা সময় লেগে যায়। এ সমস্যা সমাধানে ফেইসবুককে কাজে লাগিয়ে মানুষের পাশে দাঁড়াচ্ছে জীবনের জন্য রক্ত, আমরা রক্তযোদ্ধা, রক্ত দিন জীবন বাঁচান, স্বেচ্ছায় রক্ত দিন জীবন বাঁচান, স্বেচ্ছায় রক্ত দানসহ বেশ কিছু সংগঠন। স্বেচ্ছাসেবী সংগঠনগুলো থেকে প্রায়ই ফেইসবুক পেইজে রক্তের গ্রুপ জানিয়ে পোস্ট দেওয়া হয়। ব্লাড ব্যাংকগুলোতে পোস্ট দিয়ে জানিয়ে দেওয়া হয় কখন, কোন হাসপাতালে রক্ত লাগবে। সঙ্গে থাকে যোগাযোগের উপায়।